Ordspill

Ordspill er en lek med ord som lyder likt eller har flere betydninger. Fordi ordspill bruker konkrete ord, er det ofte vanskelig å oversette morsomhetene direkte til andre språk. Ordspill er ofte hovedpoenget i vitser, revytekster og liknende. Slående ordspill forekommer også i reklame og kampanjer. Mange lager kreative ordspill i hverdagslige samtaler, og flere treffende ordspill har blitt munnhell og faste uttrykk.

Ordspill kalles på tysk Wortspiel, på fransk jeu de mots. Betegnelsen kan også brukes om scrabble og andre spill der ordlaging er en del av leken.
Bruk og eksempler
Ordspill er vanlige i skapelsesberetninger. I det gamle Egypt tenkte folk seg at menneskene var solgudens tårer, for «mennesker» ble kalt remet, mens «tårer» het remwet.Den gammelegyptiske skapelsesmyte På sumerisk ble et ribbein kalt ti, som også hadde betydningen «skaper av liv». Ordspillet gikk tapt ved oversettelse til hebraisk, der «ribbein» heter sela, mens «skaper av liv» heter chawwa (pikenavnet Eva).Sumerernes skapelsesmyteOrdspill i 1. Mosebok De gamle grekere tenkte seg at menneskene ble skapt av steiner, for «mennesker» heter láos på gresk (navnet Menelaos betyr «Folkets vrede») mens «steiner» ble kalt láas.<ref>[https://www.theoi.com/Heros/Deukalion.html Deukalion]</ref>   

I Alexander Kiellands roman Garman & Worse blir en gammel mann som stammer, omtalt som «Stamfaderen». I vår tid har særlig skribenten Niels Christian Geelmuyden brukt ordspill i sine intervjuer og kåserier. Humorduoen Lystad & Mjøen baserte store deler av sin radioserie Bedre sent enn alvor på nettopp ordspill. Også underholdningsartisten Øystein Sunde ble kjent for sangtekster med mange ordspill. Også barnebokforfatterne og illustratørene Ragnar Aalbu og Reidar Kjelsen benytter enkle ordspill i mange av sine bøker.  

 Eksempler 
 Og så var det den stakkars frosken som ikke forstod et eneste kvekk. Rotløs? Spis gulrot!  Skredderen gikk på stoff– Så jeg har bærbar faks og bærbar PC, bærbart barskap og bærbart WC, og kona står og bærer seg hele da'n. (Øystein Sunde: Kjekt å ha)– Det er makt i en foldet PC (Reklame for en bærbar PC)– Dette er en minemelding. En gretten mine ble sett ved middagsbordet. (Lillemor i Doffens radiosender)– Hvorfor går kyllingbransjens rykte den veien høna sparker? Den lite smigrende betegnelsen MS-Dass på operativsystemet MS-DOS.

 Personer 
 Forfatteren Sven Elvestad brukte pseudonymet Stein Riverton.
 Den amerikanske skuespilleren James Bateman tok kunstnernavnet Henry Gibson (som lyder som Henrik Ibsen).
 Wilhelm Keitel var så servil mot Hitler at han fikk tilnavnet Lakeitel. (Keitel var tysk generalfeltmarskalk og øverstkommanderende for Wehrmacht under andre verdenskrig.)

 Andre betydninger 
Betegnelsen «ordspill» blir også brukt om brettspill som Scrabble og Wordfeud.

Referanser

 Se også 
 Vits
 Anagram
 Palindrom
 Bonmot
 Brander
 Calembour
 Rebus

 Eksterne lenker 

 Liste over lydlike ord

Kategori:Litterære sjangre
Kategori:Humor